শেষ হল বৈঠক, বাংলাদেশকে বন্ধুত্বের হাত বাড়িয়ে দিল চীন?

ওয়েব ডেস্ক: অন্তর্বর্তী সরকারের প্রধান উপদেষ্টা মহম্মদ ইউনুসের (Mohammed Yunus) সঙ্গে বৈঠক করে বাংলাদেশকে (Bangladesh) আর্থিক সহায়তার আশ্বাস দিয়েছেন চীনের (China) প্রেসিডেন্ট শি জিনপিং (Xi Jinping)। দেই দেশনেতার বৈঠক (China-Bangladesh Meeting) শেষে চীনা সংবাদমাধ্যম এই খবরটি নিশ্চিত করেছে। সেখানে দাবি করা হয়েছে, বাংলাদেশের কাঁধে কাঁধ মিলিয়ে কাজ করতে রাজি চীন। এভাবেই দুই দেশের উন্নতিকে তরাণ্বিত করা হবে বলেও জানানো হয়েছে বেজিংয়ের তরফে।

উল্লেখ্য, বাংলাদেশের অন্তর্বর্তী সরকারের প্রধান উপদেষ্টা মহম্মদ ইউনুস চার দিনের সফরে চীনে গিয়ে চীনা প্রেসিডেন্ট শি জিনপিংয়ের সঙ্গে এক গুরুত্বপূর্ণ বৈঠক করেন। এই বৈঠককে অত্যন্ত সফল ও ফলপ্রসূ বলে উল্লেখ করেছেন ইউনুসের প্রেস সচিব শফিকুল আলম। তিনি জানিয়েছেন, এই বৈঠকে শি জিনপিং বাংলাদেশের জনপ্রিয় ফল আম ও কাঁঠালের প্রশংসা করেছেন। তিনি আরও বলেন, ভবিষ্যতে বাংলাদেশ থেকে চীনে আম ও কাঁঠালের রফতানি আরও বাড়াতে আগ্রহী ইউনুস।

আরও পড়ুন: আমেরিকার সঙ্গে পুরানো বন্ধুত্ব শেষ করল কানাডা, কিন্তু কেন?

তবে এই বৈঠকের আলোচনার কেন্দ্রে ছিল চীন এবং বাংলাদেশের অর্থনৈতিক সম্পর্ক। শি জিনপিং বাংলাদেশের অবকাঠামো ও উৎপাদন খাতে বিনিয়োগ বৃদ্ধির ব্যাপারে আগ্রহ প্রকাশ করেন এবং চীনা সংস্থাগুলিকে বাংলাদেশে বিনিয়োগের জন্য উৎসাহিত করার আশ্বাস দেন। পাশাপাশি, চীন থেকে নেওয়া ঋণের ক্ষেত্রে সুদের হার কমানোর বিষয়টিও এদিনের আলোচনায় উঠে আসে।

এছাড়াও রোহিঙ্গা সংকট নিয়ে চীনকে আরও সক্রিয় ভূমিকা পালন করার অনুরোধ করেন প্রধান উপদেষ্টা ইউনুস। তিনি জানান, মায়ানমারে রোহিঙ্গাদের নিরাপদ প্রত্যাবর্তন নিশ্চিত করতে চীনের ভূমিকা অত্যন্ত গুরুত্বপূর্ণ হতে পারে।